**ขั้นตอนการพัฒนาหลักสูตรระยะสั้น**

ตามที่มหาวิทยาลัยราชภัฏบุรีรัมย์ ได้กำหนดให้หลักสูตรดำเนินการพัฒนาหลักสูตรระยะสั้น เพื่อให้เป็นเกณฑ์มาตรฐานหลักสูตร ระดับอุดมศึกษา พ.ศ. 2565 และเพื่อให้เป็นแนวทางในการพัฒนาหลักหลักสูตรระยะสั้นของมหาวิทยาลัยราชภัฏบุรีรัมย์ มีแนวทางในการปฏิบัติดังนี้

1. การพัฒนาหลักสูตรจะต้องมีขั้นตอนการนำเสนอผ่านคณะกรรมการกลั่นกรองหลักสูตรระดับคณะ คณะกรรมการวิชาการ คณะกรรมการกลั่นกรองหลักสูตร คณะกรรมการสภาวิชาการ และรับทราบจากสภามหาวิทยาลัย

2. ข้อมูลของหลักสูตร

2.1 โครงสร้างของหลักสูตรจะต้องมีหน่วยการเรียนรู้ไม่น้อยกว่า 3 หน่วยการเรียนรู้ และ

มีจำนวนไม่น้อยกว่า 45 ชั่วโมง

2.2 กำหนดความคาดหวังผลลัพธ์การเรียนรู้สำเร็จการศึกษาของหลักสูตร ประกอบด้วย

4 ด้าน ได้แก่ ด้านความรู้ ด้านทักษะ ด้านจริยธรรม และด้านลักษณะบุคคล

3. การพัฒนาหลักสูตรระยะสั้นจะต้องมีเอกสารประกอบการพิจารณาดังนี้

 3.1 คำสั่งแต่งตั้งคณะกรรมการพัฒนาหลักสูตรระยะสั้น

3.2 ผลสำรวจความต้องการของกลุ่มเป้าหมายที่ต้องการศึกษาในหลักสูตรระยะสั้น

 3.3 ข้อมูลการวิพากษ์หลักสูตรจากผู้ทรงคุณวุฒิ (ถ้ามี)

**คำอธิบายการพัฒนาหลักสูตรระยะสั้น**

**1. ชื่อหลักสูตร** ให้ระบุชื่อหลักสูตรเป็นภาษาไทยและภาษาอังกฤษ

สาขาวิชา/กลุ่มวิชา/ ให้ระบุชื่อสาขาวิชา กลุ่มวิชา

**2. รหัสหลักสูตร** ให้ระบุรหัสของหลักสูตรตามเกณฑ์การกำหนดรหัสหลักสูตรระยะสั้น โดยมีรายละเอียดดังนี้ ( ตัวอย่างเช่น 354001)

เลขรหัสตัวที่ 1-3 หมายถึง รหัสประจำคณะ

เลขรหัสตัวที่ 4-6 หมายถึง ลำดับรายวิชาหลักสูตรระยะสั้นที่เปิดสอน

 **3. จำนวนชั่วโมง** (ให้ระบุจำนวนชั่วโมงรวมทั้งภาคทฤษฎีและภาคปฏิบัติที่ใช้ในการจัดการศึกษาตลอดหลักสูตร)

 **4. สถานภาพของหลักสูตรและการพิจารณาอนุมัติ/ เห็นชอบหลักสูตร** ( ให้ระบุสภาพของหลักสูตรว่าได้รับการพิจารณาจากคณะกรรมการบริหารคณะ กรรมการวิชาการ สภาวิชาการและสภามหาวิทยาลัย)

**5. สถานที่จัดการเรียนการสอน** (ให้ระบุการสอนภาคทฤษฎีและภาคปฏิบัติที่มหาวิทยาลัยราชภัฏและมีการจัดการเรียนการสอนผ่านระบบออนไลน์และออนไชต์)

**6. คุณสมบัติของผู้เรียน** (ให้ระบุพื้นความรู้และคุณสมบัติที่จำเป็นสำหรับการเข้ารับการศึกษาในหลักสูตร เช่น ทักษะ ประสบการณ์ อายุ เพศ การตรวจร่างกายโดยแพทย์ปริญญา หรือต้องผ่านการศึกษาหลักสูตรใดก่อน ทั้งนี้ ขึ้นอยู่กับลักษณะของหลักสูตรหรือความต้องการของงานอาชีพ)

**7. วัตถุประสงค์ของหลักสูตร** (ให้ระบุวัตถุประสงค์ของรายวิชานี้ว่าจะเกิดผลต่อผู้เรียนอย่างไรบ้าง ทำอะไร

ความสำคัญของหลักสูตรเชิงประโยชน์ ทิศทางการใช้หลักสูตร)

**8. ผลลัพธ์การเรียนรู้ของหลักสูตร (Course Learning Outcomes)** (ให้ระบุสมรรถนะที่ต้องการให้เกิดกับนักศึกษาหลังจากผ่านการศึกษาตามหลักสูตร ซึ่งต้องประยุกต์ใช้ความรู้ ทักษะปฏิบัติ ทักษะการคิด เจตคติและ

จิตนิสัยในการปฏิบัติงานจนเกิดประสิทธิภาพ)

**9. คำอธิบายของหลักสูตร** ให้ระบุองค์ความรู้และงานที่นักศึกษาต้องรู้ ต้องปฏิบัติได้เพื่อให้เกิดสมรรถนะตามที่อาชีพต้องการ ( คำอธิบายรายวิชาจะต้องเป็นส่วนหนึ่งของรายวิชาในหลักสูตรระดับปริญญาตรีที่เปิดสอนในมหาวิทยาลัยราชภัฏบุรีรัมย์ ให้มีทั้งภาษาไทยและภาษาอังกฤษ )

**10. ผลการเรียนรู้ สาระการเรียนรู้ กระบวนการเรียนรู้ และการประเมินผล** ( ให้ระบุหน่วยการเรียนรู้ไม่น้อยกว่า 3 หน่วยการเรียนรู้และมี จำนวนชั่วโมงอย่างน้อย 45 ชั่วโมง จำนวนหน่วยกิต 3 หน่วยกิต)

**11. สรุปชั่วโมงหน่วยการเรียนรู้** (ระบุให้ระบุจำนวนชั่วโมงรวมทั้งภาคทฤษฎีและภาคปฏิบัติที่ใช้ในการจัดการศึกษาตลอดหลักสูตร)

**12. แนวทางการประเมินผลการเรียนรู้** (ให้ระบุวิธีการและเครื่องมือประเมิน คะแนนเต็ม เกณฑ์การผ่านของแต่ละสมรรถนะที่ประเมินโดยมีคะแนนเต็มจากทุกสมรรถนะรวมเท่ากับ 100 คะแนน)

**13. สื่อ เครื่องมือ วัสดุ อุปกรณ์** (ให้ระบุรายการสื่อ เครื่องมือ วัสดุ อุปกรณ์ที่จำเป็นต้องใช้ในการจัดการศึกษาตามหลักสูตร)

**14. เอกสารประกอบการเรียนรู้/แหล่งการเรียนรู้**/ **เอกสารอ้างอิง** (ให้ระบุรายการเอกสารอ้างอิง รายการเอกสารที่ใช้ประกอบการเรียนรู้รวมทั้งแหล่งเรียนรู้และสถานที่ฝึกปฏิบัติตามหลักสูตร)

**15. ชื่อ นามสกุล ตำแหน่ง และคุณวุฒิของอาจารย์ผู้รับผิดชอบหลักสูตรระยะสั้น** (ให้ระบุวุฒิการศึกษาและสาขาวิชาของผู้สอนที่ตรงหรือสัมพันธ์กับหลักสูตรหรือเป็นผู้เชี่ยวชาญในอาชีพ)

**16. คณะกรรมการพัฒนาหลักสูตร** (ให้ระบุชื่อ ตำแหน่ง ของผู้ร่วมพัฒนาหลักสูตรทุกคน)